proxectonos/corpus_dominio_legal_administrativo_tmp huggingface dataset:
RESOLUCIÓN do 26 de febreiro de 1998, da Delegación Provincial de Lugo, pola que se dispón a inscrición no rexistro e a publicación, no Diario Oficial de Galicia, da revisión do convenio colectivo de ámbito provincial para a empresa Residencia de Anciáns Nuestra Sra. del Carmen, de Sarria.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/03/1998

Visto o texto da revisión do convenio colectivo para a empresa Residencia de Anciáns Nuestra Sra. del Carmen (código 2700762), de Sarria, provincia de Lugo, asinado o día 16 de febreiro de 1998, pola representación da dita empresa e a dos seus traballadores, e de conformidade co disposto no artigo 90 apartados 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo. Esta delegación provincial,
ACORDA:
Primeiro.-Ordena-la inscrición da citada revisión do convenio colectivo no rexistro de convenios desta delegación, así como o seu depósito.
Segundo.-Remitirlle o texto da mentada revisión do convenio colectivo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 26 de febreiro de 1998.
José María Fernández Olea
Delegado provincial de Lugo
Acta
Asistentes:
-Pola empresa:
Martín Balboa Fdez. (34.143.277).
Victoria López Díaz (34.252.373).
Rosa Merino Conde (10.537.186).
-Pola parte social:
Amalia Toirán Armesto (76.613.675), representante sindical de CC.OO. (100%).
Luis Antuña Requejo (11.053.202), asesor de CC.OO.
Manuel Fdez. Vicente (34.248.267), asesor de CC.OO.
En Sarria, sendo as 16.30 horas do día 16 de febreiro de 1998, xúntanse nos locais da Residencia de Anciáns Nuestra Señora del Carmen de Sarria as persoas arriba relacionadas, integrantes todas elas da mesa de negociación para a revisión salarial do presente ano que se recolle no artigo 2 do vixente convenio colectivo para o persoal da Residencia de Anciáns Nuestra Señora del Carmen de Sarria, e des
pois de amplas deliberacións adóptanse os seguintes acordos:
Primeiro.-Aplicar unha suba salarial, sobre tódolos conceptos retributivos do persoal, na contía do 3,1% co cal as táboas salariais para o ano 1998 do convenio colectivo para o persoal da Residencia de Anciáns Nuestra Señora del Carmen de Sarria son as que se sinalan na folla anexa á presente acta.
Segundo.-Acórdase, finalmente, remitirlle a presente acta e táboas salariais para 1998 á autoridade laboral competente para os efectos legais oportunos.
E non tendo máis asuntos que tratar, levántase a sesión sendo as 17.30 horas da data sinalada ó comezo.
Táboas salariais para o ano 1998
Categorías
Salario
base
Plus
asistencia
Plus de
Dom. festivos
Auxiliar de clínica
92.790
10.990
5.603
Cociñeira
92.790
10.990
5.603
Axudante de cociña
87.120
10.990
5.603
Camareira-limpadora
87.120
10.990
5.603
Oficios varios
87.120
10.990
5.603
2108
CORRECCIÓN de erros.- Orde do 5 de marzo de 1998 pola que se regula o réxime de concesión de subvencións ás federacións deportivas galegas e agrupacións deportivas escolares comarcais ou de zona para 1998.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/03/1998

Advertido erro na devandita orde, publicada no Diario Oficial de Galicia nº 51 do luns, 16 de marzo de 1998, cómpre face-la seguinte corrección:
Na páxina 2.568, onde di: «Disposición transitoria - A teor do disposto na Orde do 2 de xuño de 1986, modificada pola do 18 de outubro de 1991, da Consellería de...», debe dicir: «Disposición transitoria - A teor do disposto na Orde do 12 de febreiro de 1998, da Consellería de...».
2447
ORDE do 20 de febreiro de 1998 pola que se autoriza definitivamente a apertura e funcionamento do centro privado San Juan Bosco, de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/03/1998

Examinado o expediente instruído por instancia do titular do centro, solicitando autorización definitiva para a apertura e funcionamento do centro privado San Juan Bosco, de Vigo.
Tendo en conta que o expediente foi tramitado pola delegación provincial da Consellería de Educación e Ordenación Universitaria, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro de educación secundaria e, como consecuencia disto, establece-la configuración definitiva do centro existente no mesmo edificio ou recinto escolar, segundo se especifica no anexo.
Segundo.-A presente autorización producirá efectos progresivamente, a medida que se implanten as ensinanzas autorizadas de acordo co calendario de aplicación da nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a delegación provincial da Consellería de Educación e Ordenación Universitaria, logo do informe da inspección educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria que pola presente orde se autoriza, deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 20 de febreiro de 1998.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: rúa Estrada, 5.
Código do centro: 36011750.
Denominación específica: San Juan Bosco.
Titular: Hijas de María Auxiliadora.
Composición resultante:
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria: 4 unidades de educación secundaria obrigatoria.
2300
ORDE do 16 de febreiro de 1998 pola que se autoriza o cambio de titularidade do centro privado Jorge Juan, de Narón (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/03/1998

Examinado o expediente incoado pola titularidade do centro privado Jorge Juan, de Narón (A Coruña), solicitando o cambio de titularidade do devandito centro.
Resultando que Antonio Pardo Lozano lle cede a súa titularidade, para tódolos efectos, a José Agustín Lage Rodríguez.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se uniron a este os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia, esta consellería,
DISPÓN:
Autoriza-lo cambio de titularidade do centro privado Jorge Juan, de Narón, a favor de José Agustín Lage Rodríguez con tódolos dereitos e obrigas contraídas polo cesionista Antonio Pardo Lozano, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 16 de febreiro de 1998.
Celso Currás Fernández
Conselleiro de Educación e Ordenación Universitaria
1963
DECRETO 91/1998, do 5 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 177 P.O.L. 97. Pol. E.P. Rioxoán-Reguntille.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/03/1998

A Deputación Provincial de Lugo, en sesión celebrada o día 31 de outubro de 1997, aprobou o proxecto de 177 P.O.L. 97. Pol. E.P. Rioxoán-Reguntille, e na sesión celebrada o día 27 de outubro de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 5 de febreiro 1998, nº 1491.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos se precisan para inicia-las obras dentro dos prazos sinalados pola normativa para o efecto.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día cinco de marzo de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído o efecto e necesarios para a execución das obras do proxecto de 177 P.O.L. 97. Pol. E.P. Rioxoán-Reguntille.
Santiago de Compostela, cinco de marzo de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
1758
DECRETO 90/1998, do 5 de marzo, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de acceso á U.N.E.D.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/03/1998

A Deputación Provincial de Pontevedra, en sesión celebrada o día 26 de setembro de 1997, aprobou o proxecto de acceso á U.N.E.D. e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 16 de xaneiro de 1998 baixo o número 533.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 12 de febreiro 1998, nº 1909.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a vía que se propón soporta un intensísimo tráfico de autocares e vehículos particulares, incrementado co inicio do curso escolar 1997/1998, que, xunto co frecuente tránsito de viandantes polo dito acceso, fai imprescindible acomete-lo alargamento da referida vía.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa
reunión do día cinco de marzo de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de acceso á U.N.E.D.
Santiago de Compostela, cinco de marzo de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
2215
DECRETO 89/1998, do 5 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 182 P.O.L. 97. Quiroga. E.P. Alto de Aldriz-Vilar de Lor.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/03/1998

A Deputación Provincial de Lugo, en sesión celebrada o día 31 de outubro de 1997, aprobou o proxecto de 182 P.O.L. 97. Quiroga. E.P. Alto de Aldriz-Vilar de Lor e na sesión celebrada o día 27 de outubro de 1997, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 6 de febreiro de 1998, nº 1580.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos se precisan para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día cinco de marzo de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo
instruído para o efecto e necesarios para a execución das obras do proxecto de 182 P.O.L. 97. Quiroga. E.P. Alto de Aldriz-Vilar de Lor.
Santiago de Compostela, cinco de marzo de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
2214
DECRETO 88/1998, do 5 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 171 P.O.L. 97. Begonte. E.P. LU-111 á 641.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/03/1998

A Deputación Provincial de Lugo, en sesión celebrada o día 8 de agosto de 1997, aprobou o proxecto de 171 P.O.L. 97. Begonte. E.P. LU-111 á 641 e na sesión celebrada o día 28 de xullo de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 9 de febreiro de 1998 baixo o número 1664.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 6 de febreiro 1998, nº 1581.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos se precisan para inicia-las obras dentro dos prazos sinalados pola normativa ó respecto.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día cinco de marzo de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución
das obras do proxecto de 171 P.O.L. 97. Begonte. E.P. LU-111 á 641.
Santiago de Compostela, cinco de marzo de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
2213
ORDE do 13 de marzo de 1998 pola que se fai público o nomeamento dos vocais do Consello do Servicio para a Promoción da Igualdade do Home e da Muller en representación das consellerías da Xunta de Galicia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 25/03/1998

En virtude do disposto no artigo 5 da Lei 3/1991, do 14 de xaneiro, de creación do Servicio Galego de Promoción da Igualdade do Home e da Muller, cada consellería do Goberno de Galicia nomeará como vocal do consello do devandito servicio un representante dela coa categoría de director xeral.
Realizado o nomeamento por cada unha das consellerías, en cumprimento do establecido na referida lei, cómpre facelo público procedendo á súa publicación, tendo en conta a nova estructura orgánica da Xunta de Galicia, aprobada polo Decreto 347/97, do 9 de decembro:
-Alfonso Vaquero Marín, director xeral de Relacións Institucionais, en representación da Consellería da Presidencia e Administración Pública.
-María Casais Mira, directora xeral de Tributos, en representación da Consellería de Economía e Facenda.
-José Antonio Redondo López, director xeral do Instituto Galego da Vivenda e Solo, en representación da Consellería de Política Territorial, Obras Públicas e Vivenda.
-José Luis Mira Lema, director xeral de Ordenación Educativa e de Formación Profesional, en representación da Consellería de Educación e Ordenación Universitaria.
-Manuel Barreiro Barbeito, secretario xeral, en representación da Consellería de Industria e Comercio.
-José Mariano Pérez Fernández, director xeral de Desenvolvemento Rural, en representación da Consellería de Agricultura, Gandería e Política Agroalimentaria.
-Homero José Mª Pérez Quintana, director xeral de Promoción Cultural, en representación da Consellería de Cultura, Comunicación Social e Turismo.
-Pilar Farjas Abadía, directora xeral de Saúde Pública, en representación da Consellería de Sanidade e Servicios Sociais.
-Joaquín Mariño Cadarso, director xeral de Formación Pesqueira e Investigación, en representación da Consellería de Pesca, Marisqueo e Acuicultura.
-Mª José Cimadevila Cea, directora xeral de Relacións Laborais, en representación da Consellería de Xustiza, Interior e Relacións Laborais.
-Mª Teresa Rey Barreiro-Meira, directora xeral de Familia, en representación da Consellería de Familia e Promoción do Emprego, Muller e Xuventude.
-Juan J. Casares Long, director xeral do Centro de Información e Investigación Tecnolóxica, en representación da Consellería de Medio Ambiente.
Santiago de Compostela, 13 de marzo de 1998.
Manuela López Besteiro
Conselleira de Familia e Promoción do Emprego,
Muller e Xuventude
2407
DECRETO 81/1998, do 5 de marzo, de asunción dos medios transferidos á Comunidade Autónoma de Galicia mediante Real decreto 231/1998, do 16 de febreiro, en materia de parque móbil ministerial do Ministerio de Economía e Facenda e a súa asignación á Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 17/03/1998

Por Real decreto 231/1998, do 16 de febreiro, traspásanse os medios adscritos ó parque móbil ministerial do Ministerio de Economía e Facenda á Comunidade Autónoma de Galicia.
Procede, en virtude do citado traspaso, asumir de forma expresa as funcións e servicios correspondentes ás competencias atribuídas á Consellería da Presidencia e Administración Pública e ós centros directivos dependentes da Presidencia da Xunta de Galicia.
Na súa virtude, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día cinco de marzo de mil novecentos noventa e oito,
DISPOÑO:
Artigo 1º
Quedan asumidos os medios traspasados pola Administración do Estado á Comunidade Autónoma de Galicia en virtude do Real decreto 231/1998, do 16 de febreiro, sobre traspaso de medios adscritos ó Ministerio de Economía e Facenda, nos termos e condicións especificados no acordo da Comisión Mixta de Transferencias publicado como anexo ó dito real decreto.
Artigo 2º
1. Asígnanselle á Consellería da Presidencia e Administración Pública as funcións e servicios asumidos de conformidade co disposto no artigo anterior.
2. Os órganos da Consellería da Presidencia e Administración Pública exercerán as atribucións que lles correpondan conforme as normas que regulen a súa estructura.
Disposicións derradeiras
Primeira.-Facúltase o conselleiro da Presidencia e Administración Pública para dictar cantas disposicións sexan necesarias para o densenvolvemento e execución do presente decreto a para adopta-las medidas precisas para a plena efectividade e executividade práctica das funcións traspasadas.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, cinco de marzo de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
2188
DECRETO 83/1998, do 5 de marzo, de asunción da ampliación e modificación dos medios adscritos ós servicios da Administración do Estado traspasados á Comunidade Autónoma de Galicia polo Real decreto 1375/1997, do 29 de agosto, en materia de xestión realizada polo Instituto Nacional de Emprego, no ámbito do traballo, o emprego e a formación, transferida á Comunidade Autónoma de Galicia mediante Real decreto 232/1998, do 16 de febreiro, e a súa asignación á Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 17/03/1998

Por Real decreto 232/1998, do 16 de febreiro, procedeuse á ampliación e modificación de medios adscritos ós servicios da Administración do Estado traspasados á Comunidade Autónoma de Galicia polo Real decreto 1375/1997, do 29 de agosto, en materia de xestión realizada polo Instituto Nacional de Emprego no ámbito do traballo, o emprego e a formación.
Procede, na súa virtude, asumir de forma expresa a ampliación e modificación en relación ós medios persoais e créditos orzamentarios nos termos e condicións especificados no acordo da Comisión Mixta de Transferencia do 23 de xaneiro de 1998 e das relacións anexas e consignárllelas ós órganos correspondentes da Administración autonómica galega.
Na súa virtude, por proposta do conselleiro da Presidencia e Administración Pública logo de deliberación do Consello da Xunta de Galicia na súa reunión do día cinco de marzo de mil novecentos noventa e oito,
DISPOÑO:
Artigo 1º
Queda asumida a ampliación e modificación sobre as funcións e servicios traspasados pola Administración do Estado á Comunidade Autónoma de Galicia en virtude do Real decreto 1375/1997, do 29 de agosto, en materia de traballo, emprego e formación consonte o Real decreto 232/1998, do 16 de febreiro, nos termos e condicións especificados no acordo da Comisión Mixta de Transferencias, do 23 de xaneiro de 1998, publicado como anexo ó dito real decreto.
Artigo 2º
A ampliación e modificación das funcións e servicios traspasados, de conformidade co disposto no artigo anterior, asignaránselle á Consellería de Familia e Promoción do Emprego, Muller e Xuventude.
Disposicións derradeiras
Primeira.-Facúltase a Consellería de Familia e Promoción do Emprego, Muller e Xuventude para dictar cantas disposicións sexan necesarias para o desenvolvemento e execución do presente decreto.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, cinco de marzo de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
2190
DECRETO 84/1998, do 5 de marzo, de asunción dos bens, dereitos e obrigas traspasados á Comunidade Autónoma de Galicia en materia de industria e medio ambiente polo Real decreto 234/1998, do 16 de febreiro, e a súa asignación á Consellería de Medio Ambiente.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 17/03/1998

Polo Real decreto 234/1998, do 16 de febreiro, sobre ampliación dos medios traspasados á Comunidade Autónoma de Galicia polos reais decretos 1634/1980, do 31 de xullo, e 971/1984, do 28 de marzo, traspásanse bens, dereitos e obrigas da Administración do Estado á Comunidade Autónoma de Galicia en materia de industria e medio ambiente.
Parece, pois, conveniente asumir de forma expresa tales funcións e servicios, nos termos e condicións
especificadas no acordo da Comisión Mixta de Transferencias e asignalas ós órganos correspondentes da Administración galega.
Na súa virtude, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día cinco de marzo de mil novecentos noventa e oito,
DISPOÑO:
Artigo 1º
Quedan asumidos os bens, dereitos e obrigas traspasados pola Administración do Estado á Comunidade Autónoma de Galicia en virtude do Real decreto 234/1998, do 16 de febreiro, en materia de industrias e medio ambiente, nos termos e condicións especificados no acordo da Comixión Mixta de Transferencias do 23 de xaneiro de 1998, transcrito como anexo ó devandito real decreto.
Artigo 2º
1. Asignánselle á Consellería de Medio Ambiente os bens, dereitos e obrigas asumidos de conformidade co artigo anterior.
2. Os órganos da Consellería de Medio Ambiente exercerán as atribucións que lles corresponden conforme as normas que regulan a súa estructura e demais disposicións de aplicación.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, cinco de marzo de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
1964
DECRETO 82/1998, do 5 de marzo, de asunción da ampliación de funcións, servicios e medios traspasados polos reais decretos 2166/1994, do 4 de novembro, e 2397/1996, do 22 de novembro, en materia de provisión de medios persoais, materiais e económicos para o funcionamento da Administración de xustiza, transferida á Comunidade Autónoma de Galicia, mediante Real decreto 233/1998, do 16 de febreiro, e a súa asignación á Consellería de Xustiza, Interior e Relacións Laborais.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 17/03/1998

Polo Real decreto 233/1998, do 16 de febreiro, levouse a cabo a ampliación de funcións, servicios e medios traspasados polos reais decretos 2166/1994, do 4 de novembro e 2397/1996, do 22 de novembro, á Comunidade Autónoma de Galicia en materia de provisión de medios persoais, materiais e económicos para o funcionamento da Administración de xustiza.
En consecuencia, procede pois asumir de forma expresa tales funcións, servicios e medios, que se consignan no Real decreto 233/1998, nos termos e condicións especificados no acordo da Comisión Mixta de Transferencias e asignárllelos ós órganos correspondentes da Comunidade Autónoma.
Na súa virtude, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día cinco de marzo de mil novecentos noventa e oito,
DISPOÑO:
Artigo 1º
Quedan asumidas as funcións e servicios, así como os bens, dereitos e obrigas, persoal e créditos orzamentarios traspasados pola Administración do Estado á Comunidade Autonóma de Galicia en virtude do Real decreto 233/1998, do 16 de febreiro, en materia de provisión de medios persoais, materiais e económicos para o funcionamento da Administración de Xustiza nos termos e condicións especificados no acordo da comisión mixta de transferencias do 23 de xaneiro de 1998, que se pública como anexo do citado real decreto.
Artigo 2º
1. Asígnanse á Consellería de Xustiza, Interior e Relacións Laborais as funcións, servicios e medios asumidos de conformidade co disposto no artigo anterior.
2. Os órganos da Consellería de Xustiza, Interior e Relacións Laborais exercerán as atribucións que lles correspondan conforme as normativas que regulen a súa estructura.
Disposicións derradeiras
Primeira.-Facúltase o conselleiro de Xustiza, Interior e Relacións Laborais para dictar cantas disposicións sexan necesarias para o desenvolvemento do presente decreto e para adopta-las medidas precisas para a plena efectividade e executividade práctica das funcións traspasadas.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, cinco de marzo de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
2189
ORDE do 20 de febreiro de 1998 sobre delegación de competencias para a revogación dos títulos-licencia das axencias de viaxes.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/03/1998

O Decreto 155/1989, do 22 de xuño, polo que se aproba o Regulamento das axencias de viaxes de Galicia, vén establece-la competencia para outorga-los títulos-licencia das axencias de viaxes a favor do conselleiro competente en materia de turismo. Este órgano é igualmente competente para a revogación deses títulos.
Mediante Orde do 12 de xaneiro de 1998 delegáronse no director xeral de Turismo as competencias de concesión de títulos-licencia de axencia de viaxes no ámbito da Comunidade Autónoma de Galicia e a autorización de novos establecementos e dependencias auxiliares das axencias de viaxe xa autorizadas.
Do mesmo xeito, e co obxecto de mante-la uniformidade dos procedementos administrativos relativos ás empresas turísticas e evita-la excesiva concentración de funcións arredor do titular da Consellería de Cultura, Comunicación Social e Turismo, dado o seu volume, resulta conveniente recorrer á delegación de competencias no director xeral de Turismo, sen esquece-lo debido respecto ós principios que informan a actividade administrativa e que a nosa Constitución recolle no seu artigo 103.1º.
A delegación de competencias permite a axilización administrativa necesaria que redunda en beneficio tanto da Administración como dos administrados dentro do máis rigoroso respecto ás garantías xurídicas que a tutela dos intereses públicos esixe.
Na súa virtude, facendo uso das facultades que confiren os artigos 43.3º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e
13 da Lei 30/1992, do 26 de novembro, de réxime xurídico das administración públicas e do procedemento administrativo común e demais disposicións de xeral aplicación,
DISPOÑO:
Artigo 1º
Delégase no director xeral de Turismo a seguinte competencia:
-A revogación dos títulos-licencia das axencias de viaxes, no ámbito da Comunidade Autónoma de Galicia.
Artigo 2º
As resolucións administrativas que se adopten facendo uso da delegación conferida por esta orde farán constar expresamente esta circunstancia e consideraranse dictadas pola autoridade delegante.
Artigo 3º
En calquera momento, o conselleiro poderá reclama-lo exercicio da competencia que se delega pola presente orde, da que quedan excluídos, en todo caso, os supostos previstos no artigo 13.2º da Lei 30/1992, do 26 de novembro, de réxime xurídico das administracións públicas e do procedemento administrativo común, e no artigo 42.2º da Lei 1/1983, do 22 de febreiro, reguladora da Xunta e do seu presidente.
Disposición derrogatoria
Quedan derrogadas cantas disposicións de igual ou inferior rango se opoñan ó establecido na presente orde.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 20 de febreiro de 1998.
Jesús Pérez Varela
Conselleiro de Cultura, Comunicación Social
e Turismo
2055
RESOLUCIÓN do 17 de febreiro de 1998, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, da revisión salarial para o ano 1998 do convenio colectivo da empresa Peluquería Madrid.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/03/1998

Visto o expediente da revisión salarial para o ano 1998 do convenio colectivo da empresa Peluquería Madrid que tivo entrada nesta delegación provincial o día 20-1-1998, e posteriormente rectificado con data do 12-2-1998, subscrito en representación da
parte económica pola representante legal da empresa, e da parte social pola delegada de persoal o día 18-1-1998, de conformidade co disposto no artigo 90.2º e 3º, da Lei 8/1980, do 10 de marzo, do Estatuto dos traballadores, Real decreto 1040/81, do 22 de maio, sobre rexistro e depósito de convenios colectivos de traballo e Real decreto 2412/82, do 24 de xullo, sobre traspaso de funicóns e servicios da Administración do Estado á Comunidade Autónoma de Galicia en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo existente nesta delegación provincial, e notificacion, ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceira.-Dipoñe-la súa publicación no Diario Oficial de Galicia
A Coruña, 17 de febreiro de 1998.
Mª Reyes Carabel Pedreira
Delegada provincial da Coruña
Na cidade da Coruña, ás dezanove horas do día dezaoito de xaneiro de mil novecentos noventa e oito, reúnese, por parte do sindicato de CC.OO., a delegada da empresa Isabel Teillet Fernández, DNI 10.555.267, coa empresaria Mª del Pilar Ferreño Corral, DNI 9.616.527, co obxecto de pactar, como tódolos anos, o aumento salarial para o ano en curso, e con iso dar cumprimento ó artigo 2 do vixente convenio de empresa.
Ámbalas partes acordan un aumento do 3% do salario do anexo I da táboa salarial do ano anterior, así como que todo o persoal, de estar de acordo, asine a nova táboa salarial.
A Coruña, 19 de xaneiro de 1998.
Para o presente ano, tendo en conta o IPC do ano anterior, auméntase o 3% nos soldos dos traballadores da empresa; con isto dáse cumprimento ó disposto no artigo 2 do vixente convenio de empresa.
Táboa salarial
ANEXO I
Oficial maior: 2.686 pesetas.
Oficial de primeira: 2.471 pesetas.
Oficial de segunda: 2.347 pesetas.
Axudante: 2.345 pesetas.
ANEXO II
Oficial maior: 1.321.550 pesetas.
Oficial de primeira: 1.230.175 pesetas.
Oficial de segunda: 1.177.475 pesetas.
Axudante: 1.176.625 pesetas
Como aval do acordo, así o asinan as partes.
1707
CORRECCIÓN de erros.- Orde do 3 de febreiro de 1998 pola que se convocan os programas «Ven ó Camiño Francés» e «Ven á Ruta Marítima Xacobea».
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/03/1998

Advertido erro na referida orde, publicada no Diario Oficial de Galicia nº 46, do luns, 9 de marzo de 1998, cómpre face-la seguinte corrección:
Na páxina 2.324, base oitava, onde di: «As viaxes celebraranse durante os meses de marzo, abril, maio...», debe dicir: «As viaxes celebraranse durante os meses de abril, maio, xuño...».
2262
RESOLUCIÓN do 26 de marzo de 1998 pola que se lle concede a Medalla de Galicia na súa categoría de prata ó buque auxiliar da Armada Británica RFA Argus.
PRESIDENCIA — III. OUTRAS DISPOSICIÓNS — 26/03/1998

En atención ós méritos que concorren no buque auxiliar da Armada Británica RFA Argus, con motivo do salvamento da tripulación do buque Delfín del Mediterraneo o pasado día 2 de febreiro, e ó amparo do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 6 de xuño, en virtude das competencias que me confire o referido decreto,
RESOLVÍN:
Concederlle a Medalla de Galicia na súa categoría de prata ó buque auxiliar da Armada Británica RFA Argus.
Santiago de Compostela, 26 de marzo de 1998.
Manuel Fraga Iribarne
Presidente
2478
RESOLUCIÓN do 27 de febreiro de 1998, da Dirección Xeral de Ordenación Educativa e de Formación Profesional, pola que se fai pública a lista de aprobados no curso de especialización de audición e linguaxe para mestres convocado por Orde do 13 de marzo de 1997 (DOG do 9 de abril).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/03/1998

Por Orde do 13 de marzo de 1997 (DOG do 9 de abril), da Consellería de Educación e Ordenación Universitaria, convocouse un curso de especialización de audición e linguaxe para mestres para desenvolver na Coruña.
Desenvolvidas as fases teórico-práctica e práctica previstas no punto I e avaliación prevista no punto II do anexo I da devandita orde de convocatoria, procede facer pública a relación dos mestres que as superaron. En consecuencia,
DISPOÑO:
Primeiro.-Declarar aptos os mestres que se relacionan no anexo desta orde que superaron satisfactoriamente o citado curso de especialización de audición e linguaxe convocado por Orde do 13 de marzo de 1997.
Segundo.-As delegacións provinciais da Consellería de Educación e Ordenación Universitaria procederán a expedírlle-la certificación de habilitación en audición e linguaxe ós mestres funcionarios de carreira que se declaran aptos ó abeiro desta orde.
Santiago de Compostela, 27 de febreiro de 1998.
José Luis Mira Lema
Director xeral de Ordenación Educativa
e de Formación Profesional
LISTA DE APROBADOS NO CURSO
DE ESPECIALIZACIÓN DE AUDICIÓN
E LINGUAXE
APELIDOS E NOME
DNI
ARIAS SÁNCHEZ, Mª TERESA
33.784.291
BECEIRO DÍAZ, MARINA
32.582.330
CANCELA SÁNCHEZ, CARMEN
76.336.034
CASTRO BACARIZA, Mª AMALIA
35.424.822
CID HERMIDA, Mª ISABEL
32.411.245
CHAO PARADELA, SILVIA
35.233.139
DÍAZ REGUERA, Mª ÁNGELES
33.820.752
ESPIÑEIRA RIVEIROS, SALVADOR
32.414.854
FONTE PENA, Mª JOSEFA
76.396.291
FREIJEIRO PÉREZ, LUCINDA
35.219.680
GONZÁLEZ GONZÁLEZ, Mª JESÚS
70.788.217
GUERREIRO FERNÁNDEZ, CONCEPCIÓN
33.783.946
IGLESIAS DÍEZ, SUSANA
10.009.220
JÉREZ PORTELA, Mª DOLORES
32.408.947
LONGUEIRA GÓMEZ, MARINA
32.387.959
LÓPEZ RODRÍGUEZ, Mª ISABEL
32.344.021
LLANO PÉREZ, TERESA
33.831.948
MACEIRAS RODRÍGUEZ, Mª CARMEN
32.385.302
MONTES DOEL, JUAN MANUEL
33.808.903
MUÍÑOS GRAJAL, Mª DIGNA
35.243.088
ORELLAN VALIÑO, Mª DOLORES
32.419.619
PÉREZ GARRO, CARMEN
32.609.975
PIÑEIRO CABALO, ISABEL
32.606.404
POSSE VARELA, Mª LUZ
33.204.188
PRESAS LAGARES, ANTONIA
76.309.725
PROL SAMPEDRO, Mª ÁNGELES
34.902.658
REY LUGO, Mª PILAR
76.979.261
ROCA PARDO, Mª CELIA
33.800.922
RODRÍGUEZ GARRIDO, FRANCISCA MONTSERRAT
35.536.800
ROJO PÉREZ, Mª TERESA RAQUEL
33.793.808
ROMERO FERNÁNDEZ, Mª JOSÉ
32.625.733
SALGUEIRO DOMÍNGUEZ, HERMINIA
76.531.047
SÁNCHEZ CORRAL, Mª CARMEN
76.398.571
SÁNCHEZ GARRIDO, Mª LUISA
32.380.891
SANDE CORTIZO, FRANCISCA
32.597.299
SEÑORANS BUCETA, PILAR
35.442.186
SOUTO GARCÍA, Mª CARME
32.603.908
TIZÓN GARCÍA, Mª ISABEL
76.310.347
VALES CORTI, OLGA
32.399.424
YÁÑEZ TEIJIDO, NATIVIDAD
32.753.783
2080
ORDE do 20 de febreiro de 1998 pola que se integran nos colexios rurais agrupados de Santa Comba (A Coruña) e Gondomar (Pontevedra) os colexios que na presente orde se especifican.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/03/1998

Examinados os expedientes referidos ó colexio de educación infantil e primaria de Arantón, escola de educación infantil de Busto e colexio de educación infantil e primaria de San Salvador de Padreiro do concello de Santa Comba (A Coruña), así como o expediente da escola de educación infantil de Pintor-Chaín de Gondomar (Pontevedra), polos que soli
citan a integración nos colexios rurais agrupados de Santa Comba e Gondomar respectivamente.
Vistos o Decreto 374/1996, do 17 de outubro (DOG do 21 de outubro) e a Orde do 22 de xullo de 1997 (DOG do 2 de setembro).
Tendo en conta que tódolos documentos xustifican a dita integración. Esta consellería, por proposta da Dirección Xeral de Centros e Inspección Educativa,
DISPÓN:
Integrar no colexio rural agrupado de Santa Comba (A Coruña) os colexios públicos: colexio de educación infantil e primaria de Arantón (código 15020881), escola de educación infantil de Busto (código 15021691) e colexio de educación infantil e primaria de San Salvador de Padreiro (código 15025992), e no colexio rural agrupado de Gondomar (Pontevedra) a escola de educación infantil de Pintor-Chaín (código 360GON05), sendo a composición resultante definitiva a que figura no anexo da presente orde.
Santiago de Compostela, 20 de febreiro de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Santa Comba.
Localidade: Santa Comba.
Centro: colexio rural agrupado.
Código do centro: 15026157.
Unidades:
Educación infantil: 4.
Educación primaria: 4.
Total: 8.
LocalidadePostos de traballo
EI  EP
Arantón 1   -
Busto 1   -
Boaña de Arriba -   1
Freixeiro 1   -
Guldriz -   1
Montouto 1   -
Os Picotos -   1
San Salvador de Padreiro -   1
Educación física 1
Pedagoxía terapéutica 1
Total postos 10
Provincia: Pontevedra.
Concello: Gondomar.
Localidade: Peitieiros.
Centro: colexio rural agrupado.
Código do centro: 36018987.
Unidades:
Educación infantil: 8.
Educación primaria: 1.
Total: 9.
LocalidadePostos de traballo
EI  EP
Couso 1   -
Guillufe 1   -
Ervillas 2   -
Peitieiros 1   -
Pintor-Chaín 2   -
San Cibrao -   1
Vilaza 1   -
Educación física 1
Pedagoxía terapéutica 1
Total postos 11
2085
ORDE do 5 de marzo de 1998 pola que se autoriza a apertura dos establecementos dedicados á venda de libros o 17 de maio de 1998, Día das Letras Galegas.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 17/03/1998

Por medio do Decreto 365/1996, do 26 de setembro, reguláronse os horarios comerciais no ámbito da Comunidade Autónoma de Galicia, determinándose no parágrafo segundo da súa disposición adicional que regulamentariamente se poderán regula-los horarios comerciais dos establecementos dedicados exclusivamente á venda de productos culturais, e habilitando na disposición derradeira primeira o conselleiro de Industria e Comercio para dicta-las disposicións necesarias para a aplicación, execución e eficacia do devandito decreto.
Con motivo da conmemoración do Día das Letras Galegas, esta consellería considera conveniente autoriza-la apertura dos establecementos comerciais dedicados á venda de libros o 17 de maio de 1998, para conseguir con isto a maior difusión, mediante a venda de libros, do patrimonio literario galego.
Na súa virtude,
DISPOÑO:
Artigo único.
Autorízanse os establecementos dedicados á venda de libros para abriren o día 17 de maio de 1998, Día das Letras Galegas.
No caso de establecementos que realicen a venda de libros simultaneamente coa doutros productos, a autorización refírese exclusivamente á venda dos devanditos artigos.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 5 de marzo de 1998.
Antonio Couceiro Méndez
Conselleiro de Industria e Comercio
2257
ORDE do 18 de marzo de 1998 pola que se modifica a composición do Consello Regulador Provisional da Agricultura Ecolóxica de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 31/03/1998

Por Orde do 7 de maio de 1997 desta consellería, regúlase a producción agrícola ecolóxica e a súa indicación no ámbito da Comunidade Autónoma de Galicia, e créase o Consello Regulador da Agricultura Ecolóxica de Galicia, sendo nomeados os seus membros con carácter provisional, mediante Orde do 29 de maio de 1997.
A competencia para efectuar nomeamentos e cesamentos dos presidentes dos consellos reguladores das denominacións de orixe e específicas correspóndelle, de conformidade co artigo 89 e concordantes da Lei 25/1970, do 2 de decembro, ó conselleiro de Agricultura, Gandería e Política Agroalimentaria, unha vez asumidas as funcións na materia, conforme a competencia recollida no artigo 30.I.3 e 4 do Estatuto de autonomía de Galicia.
Por todo iso, de conformidade co previsto, e no uso das atribucións que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º
O cesamento nas súas funcións, agradecéndolles os servicios prestados, dos membros saíntes do Consello Regulador Provisional da Agricultura Ecolóxica
de Galicia, momeados pola orde desta consellería citada anteriormente.
Artigo 2º
O nomeamento e constitución dun novo consello regulador provisional, formado polos seguintes membros:
Presidente: Gabino Vázquez Fernández.
Vicepresidente: Pilar Calviño Barreiro.
Vocais:
-Polo sector productor (subsector vexetal):
Titular: Rosa María Pazos Pazos.
Suplente: Belén Varela Gestoso.
Titular: Teresa Recalde Rodríguez.
Suplente: Aurea María López Prieto.
-Polo sector productor (subsector animal):
Titular: Valentín Salvador López.
Suplente: Moisés Carballeira Gaute.
Titular: Beatriz Arias López.
Suplente: José Antonio Fernández Álvarez.
-Polo sector elaborador:
Titular: Antonio González Bernárdez.
Suplente: María del Carmen González Pardo.
Titular: Miguel Areán González.
Suplente: Antonio Fernández Mazaira.
-Polo sector comercial (incluído importadores):
Titular: Antonio Armenta Monteagudo.
Suplente: Jorge Díez Arnáiz.
-Polas asociacións de consumidores de productos ecolóxicos ou biolóxicos:
Titular: Fabián Estévez Rodríguez.
Suplente: Manuel Díaz Ares.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de marzo de 1998.
Cástor Gago Álvarez
Conselleiro de Agricultura, Gandería
e Política Agroalimentaria
2588